open-index/open-wikipedia-markdown huggingface dataset:
Անգուլաս

**Անգուլաս** (, ), գետային ուղղաձիգ ձկների մանրաձկներ (տես նկարում), ինչպես նաև դրանցից պատրաստված դելիկատես, որը հանրաճանաչ է Իսպանիայում, հատկապես Բիսկայա և Գիպուսկոա նահանգներում։ Մանրաձկներից պատրաստված խորովածը՝ ավանդական բաղադրատոմսով (իսպ.՝ angulas a la bilbaína), ընդունված է ուտել որոշակի տոների ժամանակ։ Մանրաձկների բարձր գինը (մինչև 1000 եվրո կիլոգրամի համար) թույլ է տալիս ուտեստը սպառողներին ցուցադրել իրենց գույքային և սոցիալական կարգավիճակը։

## Ձկնորսություն
Օձաձկները ձկնկիթ են դնում Սարգասյան ծովում՝ եվրոպական ափերից մոտ 5000 կմ հեռավորության վրա։ Մանրաձկները Գոլֆստրիմի հոսանքով տեղափոխվում են դեպի Իսպանիայի ափեր. այս ճանապարհը տևում է մինչև երկու տարի։ Որսի սեզոնը սկսվում է նոյեմբերին՝ որսի համար լավագույն ժամանակը ցուրտ գիշերն է՝ անձրևոտ եղանակին, ուժեղ մակընթացության հոսանքի և անհանգիստ ծովի ժամանակ։ Մանրաձկներին որսում են մանր ցանցից պատրաստված կոթավոր ուռկանի միջոցով՝ նրանց ուշադրությունը գրավելով լապտերների լույսով։ Որսված ձկներին սպանում են ծխախոտով, այնուհետև եռացող ջրով են թրծում, որից հետո դրանք դառնում են աղոտ կաթնագույն։

## Տնտեսություն

Անցյալում ուղղաձիգ ձկնիկների մանրաձկները չէին համարվում թանկարժեք մթերք և հյուսիսային Իսպանիայում բանվորների ավանդական սնունդն էին, քանի որ սեզոնին որսը մեծ էր։ Որսի նվազման հետ մեկտեղ անգուլասը դարձել է իսպանական ամենաթանկ դելիկատեսներից մեկը․ հում մանրաձկների մեկ կիլոգրամն արժե 1000 եվրո։ 1991 թվականին *Angulas Aguinaga* ընկերությունը սկսել է արհեստական մանրաձկների արտադրություն ձկան վերամշակման թափոններից։ Արտադրանքը ստացավ *գուլաս* (իսպ.՝ gulas) անվանումը։ Արտաքին տեսքով նմանակումը ոչնչով չի տարբերվում բնօրինակից (*տե՛ս ստորև նկարը*), սակայն համով ավելի շատ ձկան է նման։ Ժամանակի ընթացքում գուլասը մեծ հանրաճանաչություն ձեռք է բերել և Իսպանիայում վաճառվում է ամենուրեք։

## Նախապատրաստում
Ավանդական բաղադրատոմսով (իսպ.՝ a la bilbaína) անգուլասը պատրաստում են կավե տապակի մեջ՝ ավելացնելով նախապես ձիթապտղի յուղի մեջ տապակած սխտոր և չիլի պղպեղ (տես նկարում)։

## Սոցիալական դերը
Բասկերի երկրում ընդունված է օձաձկան մակնաձկները ուտել Սուրբ Ծննդյան, Նոր տարվա և Սուրբ Սեբաստիանի օրը։ Դիտորդները նշում են, որ օձաձկան մակնաձկների ո՛չ համային հատկանիշները, ո՛չ էլ սննդային արժեքը չեն առանձնացնում դրանք ծովամթերքի այլ տեսակներից։ Բարձր գինը բացատրվում է հոգեբանական պատճառներով՝ սոցիալական կարգավիճակը ցուցադրելու և տեղական մշակութային ավանդույթին պատկանելությունը հաստատելու ձգտումով։

## Տես նաև
* Սև խավիար

## Ծանոթագրություններ

Կատեգորիա:Ձկնաբանություն
Կատեգորիա:Իսպանական խոհանոց
Կատեգորիա:Ծովամթերքով ուտեստներ
Ֆեռնանդո Ռապալինի

**Ֆեռնանդո Անդրես Ռապալինի** (, ), արգենտինացի ֆուտբոլային մրցավար։ ՖԻՖԱ-ի մրցավար 2014 թվականից։ Սպասարկել է ֆուտբոլի Եվրոպայի 2020 թվականի առաջնության հանդիպումները:

## Կարիերա
Ռապալինին իր մրցավարական կարիերան սկսել է 2001 թվականին։ Որպես մրցավար աշխատելուց բացի, նա աշխատել է Լա Պլատայում ընտանեկան ընկերությունում, որը մասնագիտանում է լողավազանների կառուցման մեջ։

2006 թվականից Ռապալինին սպասարկում է Արգենտինայի ազգային Բ լիգայի հանդիպումները, 2011 թվականից աշխատել է Արգենտինայի առաջնության բարձրագույն դիվիզիոնում։ Նա դատել է նաև Արգենտինայի ֆուտբոլի գավաթի 2017 թվականի եզրափակիչը, 2019 թվականի Արգենտինայի սուպերգավաթի եզրափակիչը և Արգենտինայի Սուպերլիգայի Չեմպիոնների գավաթի միակ խաղարկությունը։

2014 թվականին նա իրավունք ստացավ դատելու միջազգային խաղերը և դարձավ ՖԻՖԱ-ի մրցավար։ Նրա միջազգային դեբյուտը տեղի է ունեցել 2015 թվականի մարտին Պարագվայի և Բրազիլիայի միջև Հարավային Ամերիկայի մինչև 17 տարեկանների ֆուտբոլի առաջնության նախնական փուլի խաղում։ Համաշխարհային մակարդակով հիմնական հավաքականների առաջին հանդիպումը նա անցկացրել է նույն թվականի հունիսին Չիլիի և Սալվադորի միջև ընկերական խաղում։ 2019 թվականին Ռապալինին ստացավ ֆուտբոլի մեծ մրցաշարի առաջին հրավերը, աշխատեց Լեհաստանում անցկացվող աշխարհի երիտասարդական առաջնության խմբային փուլի երկու խաղերում։ Նաև դատել է Հարավային Ամերիկայի ակումբային մրցումների հանդիպումները։ 2020 թվականի փետրվարին նշանակվել է գլխավոր մրցավար Ֆլամենգոյի և Ինդեպենդիենտե Դել Վալեի միջև Հարավային Ամերիկայի Ռեկոպայի 2020 թվականի պատասխան խաղի համար։

2021 թվականին հրավիրվել է աշխատելու ֆուտբոլի Եվրոպայի 2020 թվականի առաջնության խաղերում։ Ռապալինին դարձավ առաջին հարավամերիկացի մրցավարը և երկրորդ ոչ եվրոպացի մրցավարը, որը սպասարկում էր Եվրոպայի ֆուտբոլի առաջնության խաղերը։ Անցկացրել է երեք խաղ։

2022 թվականի մայիսին ՖԻՖԱ-ն նրան նշանակել է Քաթարում կայանալիք ֆուտբոլի աշխարհի 2022 թվականի առաջնության 36 գլխավոր մրցավարներից մեկը։

### Եվրոպայի առաջնություն 2020

### Աշխարհի առաջնություն 2022

## Ծանոթագրություններ

Կատեգորիա:1978 ծնունդներ
Կատեգորիա:Անձինք այբբենական կարգով
Կատեգորիա:Ապրիլի 28 ծնունդներ
Կատեգորիա:Արգենտինացի ֆուտբոլային մրցավարներ
Կատեգորիա:Ֆուտբոլային մրցավարներ այբբենական կարգով
Change (երգ, Tears for Fears)

**«Change»** (), բրիտանական Tears For Fears խմբի երգը։ Գրել է Ռոլանդ Օրզաբալը, կատարել է բասիստ Կուրտ Սմիթը և դարձել է խմբի չորրորդ սինգլը։ Ի վերջո, այն դարձել է նաև երկրորդ հիթը նրանց դեբյուտային *The* *Hurting* ալբոմից (1983) և երկրորդ երգը «Mad World»-ից հետո, որը հասել է Մեծ Բրիտանիայի հիթ-շքերթի լավագույն հնգյակին։ Երգը նաև դարձել է Tears for Fears-ի առաջին սինգլը ԱՄՆ-ի չարթերում։ 1983 թվականի օգոստոսին հայտնվել է Billboard Hot 100-ում։ «Change»-ը նաև միջազգային մեծ հաջողությունների է հասել՝ ընդգրկվելով բազմաթիվ երկրների հիթ-շքերթների թոփ-40-ում։

## Նշանակություն

Նա առանձնապես շատ բան չի նշանակում. դա ընդամենը այն էժան փոփ երգերից մեկն է.Ռոլանդ Օրզաբալ

## Երգի տարբերակները
«Change»-ի 7-րդ տարբերակն իրենից ներկայացնում է երգի փոքր-ինչ խմբագրված ալբոմային տարբերակը։ 12 դյույմանոց սինգլի առաջատար թրեքը նրա ընդլայնված ռեմիքսն էր։ Թեև 12 դյույմանոց սինգլի շատ օրինակներ օգտագործում են 7-րդ միքս «Բ» կողմերից մեկը, դրանցից մի քանիսը պարունակում են բոլորովին այլ ձայնագրություն։ Թեև սինգլների վրա այդ տարբերակը վերնագրված չէր, սակայն *The Hurting*-ի բրիտանական ձայներիզների թողարկման ժամանակ միքսն անվանվել է «New Version», որում այն ընդգրկվել է որպես բոնուս-թրեք։ Չնայած իր անվանը՝ այս տարբերակն ունի այլընտրանքային տեքստ և, ըստ էության, նախորդում է 7-րդ տարբերակին։

Դա մի քայլ հետ է դեպի այն, ինչ մենք անում էինք «Mad World»-ից առաջ… The Hurting տարբերակը հսկայական բարելավում է․․․

Կուրտ Սմիթ

Երգի քսիլոֆոնային խմբաքանակը որպես նմուշ օգտագործվել է մի քանի երաժիշտների կողմից, ինչպիսիք են Culture Beat-ը («No Deeper Meaning») և Դեյվիդ Գետտան («Always»)։

## «Բ» կողմ
«The Conflict»-ը երգ է, որը «Change» սինգլի համար ծառայել է որպես «Բ» կողմ։ Տեքստը բաղկացած է կրկնվող տողերից, որոնք նկարագրում են երկու մարդկանց միջև հակամարտությունը։ Այն կատարել է Կուրտ Սմիթը․ սա Tears for Fears-ի այն սակավաթիվ երգերից մեկն է, որի հեղինակը Սմիթն է։

## Տեսահոլովակ
«Change» երգի տեսահոլովակը նկարահանել է Քլայվ Ռիչարդսոնը, որը հայտնի է Depeche Mode-ի հետ իր նախորդ աշխատանքով։

## Երգացանկ
**7": Mercury / IDEA4 ([[Միացյալ Թագավորություն|Մեծ Բրիտանիա]], [[Իռլանդիա]]) / 812 677-7 ([[Ամերիկայի Միացյալ Նահանգներ|ԱՄՆ]]) / 6059 596 ([[Ավստրալիա]], [[Եվրոպա]], [[Հարավաֆրիկյան Հանրապետություն|ՀԱՀ]]) / SOV 2322 ([[Կանադա]]) / 7PP-101 ([[Ճապոնիա]])**

# «Change» (3:52)
# «The Conflict» (4:02)

**12": Mercury / IDEA412 ([[Միացյալ Թագավորություն|Մեծ Բրիտանիա]]) / 6400 730 ([[Եվրոպա]])**

# «Change [Extended Version]» (5:54)
# «Change» (3:52)
# «The Conflict» (4:02)

; 12": Mercury / IDEA412 (Մեծ Բրիտանիա) / 6400 730 (Ավստրալիա) / SOVX 2322 (Կանադա)

# «Change [Extended Version]» (5:54)
# «Change [New Version]» (4:33)
# «The Conflict» (4:02)

## Դիրքերը չարթերում

## Ծանոթագրություններ

Կատեգորիա:1983 սինգլներ
Կատեգորիա:Երգեր այբբենական կարգով
So Happy I Could Die

**«So Happy I Could Die»**, երգ Լեդի Գագայի «The Fame Monster» երրորդ մինի ալբոմից, որը գրել են Լեդի Գագան, Space Cowboy-ը և RedOne-ը։ Այս երգը ձայնագրվել է Interscope, Universal Music պիտակների ներքո։

## Երգի մասին
«So Happy I Could Die» ներկայացնում վախը թմրամոլությունից և ալկոհոլից։ Երգը նախ և առաջ հղում է անում Գագայի «մանուշակագույն կեղծամին»։ So Happy I Could Die-ը սինթի-փոփ կոմպոզիցիա է, որն իր մեջ ունի եվրոփոփի տարրեր։ Երգի մեջ օգտագործվել է ավտոթյուն՝ Գագայի ձայնին արձագանք հաղորդելու համար։ Երգի կառուցվածքը հիշեցնում է Նատաշա Բեդինգֆիլդի Pocketful of Sunshine-ը(2008)։ 2012 թվականի օգոստոսի վերջին Գագան սոցիալական թվիթթեր էջում հայտնեց, որ երգը ոգեշնչված է անգլիացի երգչուհի Լիլի Ալենից։

## Քննադատություն
Երգը դրական է ընդունվել քննադատների կողմից։  Նրանցից շատերը գովել են Գագայի վոկալն ու գրած տեքստը։  BBC-ի Փոլ Լեսթիրը երգը նկարագրել է որպես լկտի «էլեկտրո-եվրոփոփ» բալլադ։

## Կենդանի կատարում
Գագան այդ երգը կատարել է The Monster Ball Tour հյուսիսամերիկյան շրջագայության առաջին մասում որոշակի ամսաթվերին։ Այնուհետև նա կատարել է նորացված տարբերակը։ Առաջին մասի ընթացքում նա կատարել է այս երգը «Teeth»-ից առաջ՝ հագած սև կաշվե կորսետ։ Նորացված երգի ժամանակ նա հագել է «Living Dress» բեմական հագուստը։ Առաջին տան կատարելուց հետո բարձրանում է հարթակ, որպեսզի հանդիսատեսն էլ ավելի լավ տեսնի իր զգեստը։ Երգի վերջում իջնում է բեմ՝ հաջորդ երգի համար հագուստը փոխելու։

## Ձայնագրման մասնակիցներ
* Լեդի Գագա - վոկալ, երգի հեղինակ, պրոդյուսեր
* RedOne - հեղինակ, պրոդյուսեր
Տեղեկությունը վերցված է The Fame Monster ալբոմի պաշտոնական գրքույկից։

## Չարթեր

## Ծանոթագրություններ

Կատեգորիա:2012 սինգլներ
Կատեգորիա:Լեդի Գագայի սինգլներ
Կատեգորիա:Երգեր այբբենական կարգով
Կատեգորիա:Լեդի Գագա
Գյունտեր Բենկյո

**Գյունտեր Բենկյո**, **Գյունտեր Բենկե** (, ), ավստրիացի ֆուտբոլային մրցավար։ ՖԻՖԱ-ի մրցավար 1993-2000 թվականներին։

## Կարիերա
Գյունտեր Բենկեն իր մարզական կարիերան սկսել է որպես խաղացող, սակայն 25 տարեկանում՝ ծնկի վնասվածքից հետո, այն ստիպված է եղել ավարտել և 1980 թվականին որոշել է իրեն նվիրել մրցավարությանը։

1991 թվականից Բենկեն սկսեց վարել ավստրիական բունդեսլիգայի հանդիպումները։ 1993 թվականին նա ստացավ ՖԻՖԱ-ի կատեգորիա և վարեց Ալբանիայի և Դանիայի երիտասարդական թիմերի խաղը, որն առաջինն էր իր միջազգային կարիերայում։ 1995 թվականին Բենկեն առաջին անգամ նշանակվեց Չեմպիոնների լիգայի խաղի վարող, որում իրար դեմ էին խաղում «Ռուսենբորգը» և «Բլաքբըրն Ռովերսը»։

1998 թվականին ընդգրկվել է Ֆրանսիայում կայանալիք Աշխարհի առաջնության խաղերը սպասարկող մրցավարների ցուցակում։ Մունդիալում անցկացրել է խմբային փուլի երկու հանդիպում՝ Հարավային Կորեա-Մեքսիկա և Ճապոնիա-Ճամայկա։

1999 թվականի մայիսի 19-ին սպասարկել է ՈՒԵՖԱ-ի Գավաթակիրների գավաթի վերջին խաղի եզրափակիչ հանդիպումը իտալական «Լացիո» և իսպանական «Մալյորկա» թիմերի միջև։

2000 թվականին դարձել Է Բելգիայում և Նիդեռլանդներում կայացած Եվրոպայի առաջնության 13 մրցավարներից մեկը, որտեղ նա վարել է երկու խաղ՝ Ֆրանսիա-Դանիա՝ խմբային փուլում և Ֆրանսիա-Պորտուգալիա՝ կիսաեզրափակչում։ Առաջնության ավարտից հետո Բենկեն ճանաչվել է մրցաշարի լավագույն մրցավար։

## Ծանոթագրություններ
 

Կատեգորիա:ՈՒԵՖԱ Չեմպիոնների Լիգայի մրցավարներ
Կատեգորիա:Ֆուտբոլային մրցավարներ այբբենական կարգով
Կատեգորիա:Ավստրիացի ֆուտբոլային մրցավարներ
Ռոբուստիանա Մուխիկա Էգանյա

**Ռոբուստիանա Մուխիկա Էգանյա** (), նաև **Էրրոբուստեն**, **Տենե** (, , ), իսպանացի (բասկ) գրող, հասարակական գործիչ, թարգմանիչ։

## Կենսագրություն
Ծնվել է Դևայում 1888 թվականի մայիսի 24-ին խոշոր մթերային խանութի սեփականատերեր Խուան Խոսե Մուխիկա Էսնաոլայի և Խոսեֆա Խուլիանա Էգանյա Գարատեի ընտանիքում։ Մկրտվել է Իցիարի սրբավայրում նույն թվականի մայիսի 25-ին։ Նրանից առաջ ընտանիքում ծնվել էր ինը որդի։ Հայրը, ով ցանկանում էր դուստր ունենալ, խոստացավ նրան անվանել ըստ սրբերի և պահեց իր խոսքը՝ տալով նրան անուն՝ ի պատիվ Սուրբ Ռոբուստիանոյի (չնայած ընտանիքի ընդդիմությանը՝ որը Ռոբուստիանոսի անունը համարում էր աղջկա համար ոչ հարմար)։ Իր անվանը բասկյան երանգ հաղորդելու համար Ռոբուստիանոն սկսեց օգտագործել Էրրոբուստենի ձևը կամ կրճատը՝ Տենե։ Գրող դառնալուց հետո Մուխիկան սկսեց օգտագործել Տենե անունը որպես կեղծանուն՝ այն ժամանակ բասկ գրողների շրջանում տարածված ավանդույթի համաձայն։

Վեց տարեկանում սկսել է սովորել իսպաներենով դասավանդվող դպրոցում, սակայն դեռահաս տարիքում ստիպված է եղել թողնել ուսումը և սկսել աշխատել խանութում։ Հետագայում սովորեց նաև մոմեր պատրաստել։ Երիտասարդությունից հետաքրքրվել է բասկյան գրականությամբ և ներգրավվել քաղաքականության մեջ։

1909 թվականին, հավանաբար ծանր ֆիզիկական աշխատանքի պատճառով, Ռոբուստիանայի մոտ մեջքի ցավեր են սկսվել, որոնց պատճառով նա տասը տարի չի կարողացել տնից դուրս գալ, մինչև վիրահատվելը։ Այս ընթացքում նա սկսեց բանաստեղծություններ գրել, իսկ ապաքինվելուց հետո դարձավ նաև դրամատուրգ։ 1923 թվականին հրատարակել է առաջին գիրքը։ 1928 թվականին նրա բանաստեղծական ժողովածուն՝ «*Udazken-ala*»-ն, հրատարակվել է անգլերեն լեզվով։

Որպես խոսնակ մասնակցել է բասկյան ազգայնական կուսակցության բազմաթիվ միջոցառումներին։ 1935 թվականի հուլիսի 7-ին դարձել է հայրենասեր կանանց միության նախագահ։ Քաղաքացիական պատերազմի ժամանակ եղբոր ՝ Խոսեի հետ տեղափոխվել է Սիբուր։ Պատերազմի ժամանակ նախապատերազմական շրջանի շատ գործեր կորել են (դրանցից մի քանիսն այրել է Մուխիկայի կրտսեր քույրը ՝ փորձելով խուսափել պատժից)։ Դևա վերադառնալուց հետո նա սկսեց հրատարակել պատմություններ և հոդվածներ։

Պատերազմից հետո Մուխիկայի քաղաքական գործունեությունը անկում է ապրել։ Հստակ տարանջատելով քաղաքականությունն ու հայրենասիրությունը՝ նա առաջինը կապում էր բանականության և առնականության, իսկ երկրորդը ՝ սիրո և կանացիության հետ։

1968 թվականին Ռոբուստիանա Մուխիկան «Zeruko Argia» ամսագրում հրատարակել է իր միակ պահպանված գեղարվեստական թարգմանությունը՝ Խոսե Սորիլայի բանաստեղծությունը։

Մուխիկայի վերջին հրապարակումը՝ «Cuadernos de vascuence hablado» (1969), ձեռնարկ է իսպանախոս ծնողների համար, որոնց երեխաները սովորում են իկաստոլայում։

1975 թվականի հուլիսին Ռոբուստիանա Մուխիկան դարձել է Էուսկալզայնդիայի պատվավոր անդամ։

## Հուշեր
1983 թվականին Դեվայի քաղաքապետարանը կազմակերպեց գրական մրցույթ՝ ի հիշատակ Տենե Մուխիկայի։

2021 թվականին՝ գրողի մահվան քառասունամյակի կապակցությամբ, Դևայի քաղաքային խորհուրդը հայտարարել է նրա ստեղծագործությունն առաջ մղելու մի շարք նախաձեռնությունների մասին։

## Ծանոթագրություններ

Կատեգորիա:20-րդ դարի բանաստեղծուհիներ
Կատեգորիա:20-րդ դարի կին գրողներ
Կատեգորիա:Բանաստեղծներ այբբենական կարգով
Կատեգորիա:Իսպանացի բանաստեղծուհիներ
Միննի Մեմֆիս

**Միննի Մեմֆիս** (, իրական անունը՝ , ), ամերիկացի բլյուզ–երգչուհի, կիթառահարուհի, սեփական երգերի հեղինակ, բլյուզում առաջին կինը, որին քննադատները դասել են 1930–1940–ական թվականների առաջատար բլյուզմենների շարքին։ Նրա ձայնագրման կարիերան տևել է քառասուն տարի։ Շոու բիզնեսում այսպիսի ձեռքբերում 20-րդ դարի ոչ մի կին չի ունեցել։

## Ստեղծագործություն
Միննի Մեմֆիսը, որին քննադատները դասում են ամենաազդեցիկ կատարողուհիների և բլյուզ կիթառահարների շարքին, առաջիններից է եղել, որ 1942 թվականին անցել է էլեկտրակիթառին և ստեղծել է իր սեփական ոճը՝ միավորելով հարավային նահանգների բլյուզի ավանադույթները քանթրի երաժշտության հնչյունների հետ։ Բիգ Բիլ Բրունզին հիշել է, թե ինչպես էր Միննին հաղթում նրան և Տամպա Ռեդին կիթառի մրցությունում և պնդում էր, որ նա լավագույն կին կիթառահարներից է, որոնց նա երբևէ հնարավորություն է ունեցել լսել։

Միննի Մեմֆիսը երեք անգամ ամուսնացել է և ամեն անգամ իր ժամանակի ամենահայտնի բլուզ կիթառահարի հետ (Կանզաս Ջո Մակկոյ, որը ավելի ուշ նա դարձել է «*Harlem Hamfats*»-ի անդամ․ Կեյսի Բիլլ Ուելդոն՝ «*Memphis Jug Band*»–ից․ Էրնեստ «Սինիշկա Ջո» Լոուրենս)։

Միննի Մեմֆիսի ստեղծագործական ծաղկունքը սկսվել է 40–ական թվականների սկզբներին, երբ թողարկվել են նրա հայտնի երգերը՝ «*Nothing in Rambling*», «*In My Girlish Days*», «*Looking The World Over*», «*My and My Chauffeur Blues*»։

thumb|ձախից|Միննի Մեմֆիսի գերեզմանը|258x258փքս 
1950-ական թվականների կեսերին Միննի Մեմֆիսի առողջությունը սկսել էր վատթրանալ։ Արդյունքում նա դադարել է ելույթ ունենալ և ձայնագրվել։ Իր վերջին տարիները նա անցկացրել է ծերանոցում։ Մահացել է 1973 թվականին Թենեսի նահանգի Մեմֆիս քաղաքում։ Մահվան պատճառը եղել է կաթվածը։ Մեմֆիսը թաղվել է Միսսիսիպիի Դե-Սոտո շրջանի Ուոլս քաղաքում՝ Բապտիստական եկեղեցի «Նոր հույս» գերեզմանատանը։

1960-ական թվականներին՝ բլյուզ-ռոքի վերելք ապրելուն զուգահեռ արթնացել է հետաքրքրությունը Միննի Մեմֆիսի ստեղծագործությունների հանդեպ։ Մի շարք հայտնի կատարողներ, հատկապես Ռոբերտ Փլանթը, նրան դասել են ամենաազդեցիկների շարքին։ 1980 թվականին Միննի Մեմֆիսը հետմահու ընդգրկվել է «*Blues Foundation*»-ի Փառքի սրահ։

Լեդ Զեփելինը *[[Led Zeppelin IV]]* ալբոմում ներառել է Միննի Մեմֆիսի և Ջո Մակկոյի «*When the Levee Breaks*» երգը՝ տեքստում և մեղեդու որոշակի փոփոխություններով։ Նույն երգը ոգեշնչել է Բոբ Դիլանին գրել «*The Levee’s Gonna Break*»-ը (2006, ալբոմ *[[Modern Times (альбом)|Modern Times]]*)։

## Սկավառակագրություն
### Ալբոմեր (ընտրյալ)

* 1997 — *Me & My Chauffeur 1935—1946* (с Little Son Joe)
* 1988 — *I Ain’t No Bad Gal*
* 2000 — *Picking The Blues* (c Kansas Joe)
* 2002 — *The Blues: Queen of the Blues: 1929—1941*
* 2002 — *Crazy Crying Blues*
* 2002 — *Jazz Heritage: Moaning the Blues*

## Ծանոթագրություններ

## Արտաքին հղումներ
* www.cr.nps.gov . - Биография Мемфис Минни на сайте, посвященном истории дельта-блюза.

Կատեգորիա:20-րդ դարի ամերիկացի երգչուհիներ
Կատեգորիա:Ամերիկացի բլյուզ կիթառահարներ
Կատեգորիա:Ամերիկացի երգահաններ
Կատեգորիա:Ամերիկացի կիթառահարներ
Կատեգորիա:Կին կիթառահարներ
Կատեգորիա:Ամերիկացի կին կոմպոզիտորներ
Կատեգորիա:Բլյուզ երաժիշտներ
Կատեգորիա:Կաթվածից մահացածներ
Կատեգորիա:Բեմական կեղծանուններ
Վոլֆգանգ Օվերատ

**Վոլֆգանգ Օվերատ** (, ), գերմանացի կենտրոնական կիսապաշտպան, 1970-1972 թվականներին Գերմանիայի հավաքականի և 1968-1977 թվականներին «Քյոլնի» հավաքականի ավագ։ 1974 թվականի աշխարհի չեմպիոն։ Մտնում է 20-րդ դարի Եվրոպայի լավագույն ֆուտբոլիստների ցանկի մեջ՝ ըստ ՖՊՎՄՖ-ի։ Աշխարհի առաջնությունների մրցանակների ամբողջական փաթեթի յոթ ֆուտբոլիստներից մեկը (արծաթը՝ 1966, բրոնզը՝ 1970 և ոսկին՝ 1974 թվականին)։

## Կարիերա
Օվերատը կարիերան սկսել է «Զիգբուրգեր 04» ակումբում, որտեղից տեղափոխվել է «Քյոլն»։ Այս ակումբում նա հանդես է եկել 1962-1977 թվականներին՝ մասնակցելով 765 հանդիպման և դառնալով 287 գոլի հեղինակ։ Ակումբի հետ հաղթել է Գերմանիայի առաջնությունը 1964 թվականին, իսկ ԳԴՀ գավաթը՝ 1968 և 1977 թվականներին։

963-ից մինչև 1974 թվականը Օվերատը խաղացել է ԳՖՀ-ի (Գերմանիայի Ֆեդերատիվ Հանրապետության) հավաքականի կազմում՝ անցկացնելով 81 հանդիպում և դառնալով 17 գոլի հեղինակ։  Նա հավաքականի կազմում նվաճել է բոլոր տեսակի մեդալների առաջնություններում։ 

2004-2011 թվականներին Օվերատն աշխատել է որպես «Քյոլն» ֆուտբոլային ակումբի նախագահ։

## Ձեռքբերումներ
### Թիմային
* Ֆուտբոլի աշխարհի առաջնություն՝ ոսկի (1974), արծաթ (1966), բրոնզ (1970)
* Բունդեսլիգա՝ 1964
* Գերմանիայի փոխչեմպիոն՝ 1965, 1973
* Գերմանիայի գավաթակիր՝ 1968, 1977
* ԳԴՀ գավաթի եզրափակչի մասնակից՝ 1970, 1971, 1973

## Ելույթների վիճակագրություն

## Ծանոթագրություններ

## Արտաքին հղումներ
* Էջը՝ fussballdaten.de
 
Կատեգորիա:Բունդեսլիգայի ֆուտբոլիստներ
Կատեգորիա:Գերմանացի ֆուտբոլիստներ
Կատեգորիա:Գերմանիայի հավաքականի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆուտբոլի աշխարհի չեմպիոններ
Կատեգորիա:Ֆուտբոլիստներ այբբենական կարգով
Մետոդո

thumb|«Մետոդո» Պոցցո (2-3-2-3)
**«Մետոդո»** (, *մեթոդ*),  ֆուտբոլային կազմավորում 2-3-2-3՝ բխած «բուրգից»։

## Մարտավարության իմաստը
Իտալացի լեգենդար մարզիչ Վիտորիո Պոցցոն, ով Իտալիայի հետ հաղթել է 1934 և 1938 թվականների աշխարհի առաջնությունները, ուսումնասիրել է 2-3-5 կազմավորումը, որին հետևել է Ավստրիայի հավաքականը (այսպես կոչված «Դանուբյան կազմավորում»)։ Նա մի փոքր բարելավեց այն՝ անվանելով իր «Պոցցո մեթոդը» ()։ 

Դասական բուրգի ձևավորումը 2-3-5 էր (երկու պաշտպան, երեք կիսապաշտպան և հինգ հարձակվող)։ Պոցցոն երկու հարձակվողների հետ է քաշել դաշտի կենտրոնը, որով սխեման հասցրել է 2-3-2-3-ի։ Դաշտի կենտրոն ձգված հարձակվողները ձևավորեցին կիսապաշտպանության «հզոր բռունցք», որն ուժեղացրեց պաշտպանվելու և միաժամանակ հարձակման հնարավորությունները. հարձակվողները կարող էին կա՛մ ընդհատել հարձակումը հակառակորդի դաշտի կեսում, կա՛մ անմիջապես սկսել հարձակումը, հակահարձակումը։ Որոշ փորձագետների տեսանկյունից Պեպ Գվարդիոլան նմանատիպ կազմավորում է օգտագործել իր «Բարսելոնայի» թիմում։

## Ծանոթագրություններ

Կատեգորիա:Ֆուտբոլային եզրույթներ
Իդա (լեռնաշղթա)

**Իդա** (Քազդակ, ), լեռնազանգված փոքր Ասիայի հյուսիսարևմտյան ափին,  Քոջաքաթրան լեռնաշղթայի ամենաբարձր մասը, սկսվում է Մյուսիայից և տարածվում Փռյուգիայի միջով, Բիգա թերակղզում (Տրոադա), Էդրեմիտ ծոցից հյուսիս, Թուրքիայի արևմուտքում, Բալըքեսիրի և Չանաքքալեի իլերի միջև։ Գտնվում է Էդրեմիտից 18 կմ հյուսիս-արևմուտք։ Ամենաբարձր գագաթը ծովի մակարդակից 1774 մետր բարձրությամբ Քազ լեռն է։ Տարեկան տեղումների քանակը հասնում է մինչև 1500 մմ։ Հյուսիսային լանջին տարածում ունեն փշատերև անտառները, հարավային լանջին՝ կաղնու փոքր անտառներ։

Հին աշխարհագրության մեջ Քազ լեռը հայտնի է որպես **Իդա** լեռ (Իդեան սար, , ), որի ստորոտում դեպի հյուսիս գտնվում է Տրոյան։ Իդա լեռը Հոմերոսի կողմից հիշատակվում է «Իլիական» պոեմում որպես առատ աղբյուրներով և անտառներով հարուստ վայր, վայրի կենդանիների բնակավայր։ Իդայի ամենաբարձր գագաթները կոչվում էին Գարգար (Գարգարոն ) և Կոթիլոս ()։ Գարգարը Հերայի և Զևսի ամուսնության վայրն է։ Գարգարում էր գտնվում Զևսի սրբավայրը, Սուրբ պուրակը և զոհասեղանը։ Զևսը նստում էր Իդայի վրա՝ հետևելով տրոյացիների հաջողություններին, ինչպես նաև այն ամենին, ինչ կատարվում էր Օլիմպիայում։ Իդայի լանջին է կայացել Պարիսի դատավարությունը։  Իդան նաև Կիբելայի պաշտամունքի կենտրոնն էր։ Իդայում բնակվել են դակտիլները (սատանայական կենդանիներ)։

## Ծանոթագրություններ

## Գրականություն

* 
* 
* 
Կատեգորիա:Չանաքքալեի մարզի ռելիեֆ
Կատեգորիա:Թուրքիայի լեռնաշղթաներ
Նիկոլայ Լևնիկով

**Նիկոլայ Վլադիսլավովիչ Լևնիկով** (, ), միջազգային կարգի նախկին ֆուտբոլային մրցավար, ինչպես նաև Ռուսաստանի ֆուտբոլային մրցավարների կոլեգիայի (ՖՄԿ) նախագահ։ 2006 թվականին հեռացվել է պաշտոնից ՖՄԿ-ում սկանդալի պատճառով։

## Կենսագրություն
1984 թվականից Լևնիկովը սկսել է վարել ԽՍՀՄ առաջնության առաջին և երկրորդ դիվիզիոնների հանդիպումները։ 1990 թվականի հոկտեմբերի 30-ից՝ համամիութենական կարգի մրցավար, 1992 թվականից՝ միջազգային։ 1994 թվականին Իռլանդիայում կայացած Եվրոպայի պատանեկան առաջնությունը մրցավարի համար առաջին միջազգային մրցաշարն էր։

1996 թվականին Լևնիկովն արդեն վարում էր բարձրագույն կարգի մրցաշար՝ 1996 թվականի Եվրոպայի առաջնությունն Անգլիայում (Թուրքիա — Դանիա խմբային հանդիպում)։ Իսկ արդեն մեկ տարի անց սպասարկել է Կոնֆեդերացիաների գավաթի հանդիպումները Սաուդյան Արաբիայում։

Եղել է Փարիզի Պարկ դե Պրենս մարզադաշտում «Պարի Սեն-Ժերմեն» և «Յուվենտուս» թիմերի միջև 1996 թվականի ՈՒԵՖԱ-ի Սուպերգավաթի եզրափակչի առաջին խաղի գլխավոր մրցավարը (1:6)։

1998 թվականին Լևնիկովը նորամուտը նշել է աշխարհի առաջնությունում։ Բրազիլիա-Մարոկկո հանդիպումից հետո նա բացասական գնահատականներ է ստացել։ Առաջնությունում Լևնիկովը այլևս խաղեր չի վարել։

Լևնիկովի ակտիվում կան նաև եվրգավաթների բազմաթիվ հանդիպումներ։ Միջազգային խաղերի ընդհանուր թիվը 71 է։ ԽՍՀՄ (1989-91) և Ռուսաստանի (1992-2001) առաջնությունների բարձրագույն լիգայում որպես գլխավոր մրցավար անցկացրել է 155 հանդիպում, ինչպես նաև մեկ խաղ որպես ասիստենտ 1993 թվականին։ 2001 թվականից ՈՒԵՖԱ-ի տեսուչ է, ում դերում աշխատել է 2004 թվականի Եվրոպայի առաջնության եզրափակիչ փուլում, 2004 թվականի ՈՒԵՖԱ-ի գավաթի եզրափակչում, ինչպես նաև 2006 թվականի աշխարհի առաջնության եզրափակիչ փուլում։ 

2001 թվականի դեկտեմբերից մինչև 2006 թվականի օգոստոսը՝ ՌՖՄ ֆուտբոլային մրցավարների կոլեգիայի նախագահ։

2007 թվականին հիմնադրել է սպորտային մրցավարի ակադեմիան՝ Ռուսաստանում առաջին կազմակերպությունը, որտեղ սկսվել է ֆուտբոլային մրցավար դառնալ ցանկացողների ուսուցումը։ 

Նա Ռուսաստանի երկաթուղիների գավաթի կազմկոմիտեի անդամ էր, նոր մրցաշար, որը տեղի ունեցավ Մոսկվայում 2007 թվականի օգոստոսի 3-5-ին։

2008-2009 թվականներին՝ Ղազախստանի ֆուտբոլի ֆեդերացիայի մրցավարական և տեսչական դեպարտամենտի ղեկավար։

Նրա որդին՝ Կիրիլ Լևնիկովը, ևս ֆուտբոլային մրցավար է։

## Ծանոթագրություններ

 
Կատեգորիա:Խորհրդային ֆուտբոլային մրցավարներ
Կատեգորիա:Բելառուս ֆուտբոլային մրցավարներ
Այգու գետնասկյուռ

**«Այգու գետնասկյուռ»** (), կարճամետրաժ մուլտիպլիկացիոն կատակերգական ֆիլմ, որը թողարկվել է 1950 թվականին Մետրո-Գոլդուին-Մայեր ընկերության կողմից։ Ռեժիսոր՝ Թեքս Էյվերի, պրոդյուսեր՝ Ֆրեդ Քուիմբի, սցենարիստ՝ Ռիչ Հոգան, մուլտիպլիկատորներ՝ Մայքլ Լա, Գրանտ Սիմոնս, Ուոլթեր Քլինթոն, կոմպոզիտոր՝ Սքոթ Բրեդլի։

Այս մուլտֆիլմում Սփայք (Spike) անունով շունը, որը սովորաբար հանդես էր գալիս որպես Դրուպիի գործընկեր (հաճախ մրցակից), գործում էր որպես ինքնուրույն կերպար։

## Սյուժե
Սփայքը, գտնելով հյութալի ոսկոր, որոշում է այն թաքցնել այգում, սակայն բացահայտում է, որ գետնասկյուռն է տարածքի տերը, և ոսկոր պահելը այդքանել հեշտ չի լինի։ Սփայքի բոլոր փորձերն ավարտվում են նրանով, որ գետնասկյուռը դուրս է հանում ոսկորը և վերադարձնում շանը։

## Գրաքննություն
Մուլտֆիլմից հեռացվել է այն հատվածը, որտեղ Սփայքը պայթյունից հետո սևամորթի նման է դառնում։

## Ծանոթագրություններ

## Արտաքին հղումներ
* 
* Tex Avery Tribute

Կատեգորիա:1950 մուլտֆիլմեր
Կատեգորիա:Ամերիկյան մուլտֆիլմեր
Կատեգորիա:Մուլտֆիլմեր շների մասին
Կատեգորիա:Անգլերեն մուլտֆիլմեր
Կատեգորիա:Մուլտֆիլմեր ըստ տարեթվի
Կատեգորիա:Մուլտֆիլմեր ըստ թեմայի
Կատեգորիա:Մուլտֆիլմեր կենդանիների մասին
Սուրբծննդյան վիշապ

**«Սուրբ ծննդյան վիշապ»** (), 2014 թվականին նկարահանված ամերիկյան ընտանեկան ֆիլմ՝ ռեժիսոր Ջոն Լայդի կողմից։

## Հողամաս
Այդենը՝ որբ աղջիկը միջնադարյան Եվրոպայում, ում ծնողները զոհվել են վիշապի պատճառով, մահացող էլֆից ստանում է կախարդական բյուրեղ՝ Սուրբ Ծնունդը մոռացվող հիշողություն դառնալուց փրկելու համար: Նա և մյուս որբերը, անառակ չափահաս Այրքի հետ միասին, պետք է գնան Հյուսիս՝ հանդիպելու Ձմեռ Պապին:

## Դերերում
* Բեյլի Ջոնսոնը Այդենի դերում
* Ջեյք Սթորմոեն Էյրկի դերում
* Փերիս Ուորները Ռոզալինի դերում
* Ջեյքոբ Բասթեր՝ Ռենդի դերում
* Ռուբի Ջոնս Հոյթի դերում
* Մելանի Սթոուն՝ Սաերվենի դերում
* Թալոն Աքերման Գարեթի դերում
* Ադամ Ջոնսոնը որպես Հայր Սուրբ Ծնունդ / Ռոկի
* Ռեննի Գրեմսը Գազարեդի դերում
* Դենի Ջեյմսը Բոմթոլի դերում

## Ընդունելություն
Common Sense Media-ն ֆիլմին տվել է մեկ աստղ։

Սթորմոենը հաջորդ տարի Յուտայի ​​կինոմրցանակաբաշխության ժամանակ հաղթեց երկրորդ պլանի լավագույն դերասան անվանակարգում։

## Ժառանգություն
Այն ցուցադրվել է որպես կուլտային գիտաֆանտաստիկ սերիալ «Mystery Science Theater 3000»-ի 13-րդ սեզոնի վերջին դրվագում։

## Ծանոթագրություններ

## Արտաքին հղումներ
* 
* 
* Official website

Կատեգորիա:2010-ականների անգլերեն ֆիլմեր
Կատեգորիա:2014 ֆիլմեր
Կատեգորիա:Ամերիկյան անկախ ֆիլմեր
Կատեգորիա:Յուտայում նկարահանված ֆիլմեր
Կատեգորիա:Սուրբծննդյան ֆիլմեր
Կատեգորիա:Ֆիլմեր որբերի մասին
Վացման

**Վացման** (, ), լեռ Բավարիայում։

Բարձրությունը ծովի մակարդակից 2713 մ է, Գերմանիայում այն բացարձակ բարձրությամբ երրորդ լեռն է` Ցուգշպիցեից (2968 մ) և Խոխվանեռայից (2746 մ) հետո, բայց ի տարբերություն նրանց ամբողջությամբ գտնվում է Գերմանիայում։ Վացմանը գտնվում է Բերխտեսգադեն համայնքի տարածքում՝ Քյոնիգսզե լճից արևմուտք՝ Ավստրիայի հետ սահմանի մոտ։

Վացմանը լեռնաշղթա է երեք հիմնական գագաթներով՝ Միտելշպիցե (2713 մ), Զյուդշպիցե (2712 մ) և Հոհեկ (2651 մ)։

Հոհեկում առաջին վերելքը գրանցվել է 1784 թվականին, Միտելշպիցում՝ 1799 թվականին (այլ տվյալներով՝ 1800 թվականին), Զյուդշպիցում՝ միայն 1832 թվականին։ Առաջին ձմեռային վերելքը գրանցվել է 1871 թվականի փետրվարի 1-ին։

## Վերելքներ

Վերելքների համար լավագույն ժամանակաշրջանը համարվում է հունիսից սեպտեմբերն ընկած ժամանակահատվածը, որոշ տարիներին՝ հոկտեմբերը։ Ամենահեշտ երթուղին հանդիսանում է Բերխտեսգադեն փոքրիկ քաղաքի մոտ գտնվող Ռամզաու գյուղից սկսվող արշավային արահետը։ Այդ երթուղով անցնելը սովորաբար տևում է 4 ժամ, չանայած փորձառու արշավականը այդ ճանապարհը կարող  է անցնել 3-ից պակաս ժամանակում։ Սովորաբար լեռան մոտ արշավականները գիշերում են, իսկ հաջորդ առավոտ բարձրանում գագաթ։

## Պատկերասրահ

File:Watzmann3.jpg
File:Grünstein 160706.jpg
File:Hocheck Mittelspitze 1900.jpg
File:Watzmann Berchtesgaden.jpg


## Ծանոթագրություններ

Կատեգորիա:Ալպերի լեռներ
Կատեգորիա:Գերմանիայի լեռներ
Կատեգորիա:Լեռներ այբբենական կարգով
Ալբերտ Ակիմյան

**Ալբերտ Մակարի Ակիմյան** (), խորհրդային ֆուտբոլիստ, հարձակվող։

## Կարիերա

Ալբերտ Ակիմյանն իր կարիերայի մեծ մասն անցկացրել է ԽՍՀՄ առաջնության երկրորդ խմբում հանդես եկող Լենինականի «Շիրակում»՝ 1974-1976, 1978-1983 թվականներին առաջնության խաղերում խփելով 105 գոլ։ 1976 թվականի հունիսի 23-ին «Պրոգրեսի» դեմ խաղում Կիրովաբադում (9:2) նա խփել է վեց գոլ։

1977 թվականը Ակիմյանն անցկացրել է Երևանի «Արարատում»՝ փոխարինողների կազմում խաղերում խփելով 13 գոլ։ Մայիսի 31-ին նա իր նորամուտը նշել է բարձրագույն խմբում. «Կայրաթի» դեմ խաղում նա խաղադաշտ է դուրս եկել 71-րդ րոպեին։ Նա հուլիսին ևս չորս կիսատ հանդիպում է անցկացրել։

1984 թվականից մարզիչ է աշխատել «Շիրակում»։

Զոհվել է 1988 թվականի դեկտեմբերի 7-ին՝ Սպիտակի երկրաշարժի ժամանակ։

## Ծանոթագրություններ

Կատեգորիա:Խորհրդային ֆուտբոլիստներ
Կատեգորիա:Արարատի ֆուտբոլիստներ
Կատեգորիա:Սպիտակի երկրաշարժի զոհեր
Կատեգորիա:Շիրակի ֆուտբոլիստներ
Կատեգորիա:Ֆուտբոլային մարզիչներ այբբենական կարգով
Կարլ Ջոնսոն

**Կառլ «Սի-Ջեյ» Ջոնսոն** (, ), Grand Theft Auto: San Andreas-ի գլխավոր հերոսը։

Սի-Ջեյին ձայնավորել է Քրիս Բելարդը, հայտնի է որպես՝ Young Maylay, ով Շաուն Ֆոնտենոյի զարմիկն է՝ Ֆրանկլին Քլինթոնին և Թարնելին ձայնավորողը։

## Ստեղծում
Կերպարը ստեղծվել է Grand Theft Auto San Andreas խաղի համար 2004 թվականին։ Կարլ Ջոնսոնը աֆրոամերիկացի հանցագործ է։ GTA San Andreas-ը գրանցված է գինեսի ռեկորդների գրքում, որպես ամենաշատ վաճառված Grand Theft Auto խաղ

## Կենսագրություն
Կառլը ծնվել է 1968 թվականին` Բևեռլի Ջոնսոնի և անանուն հոր ընտանիքում՝ Լոս Սանտոսի Գանտոն թաղամասի Գրոուվ փողոցում գտնվող ընտանեկան տանը։ Մեծանալով՝ նա լավ էր շփվում մոր, եղբայրների և քրոջ՝ Շոնի (մականունը՝ «Սվիթ»), Քենդլի և Բրայանի հետ, սակայն ոչ հոր հետ, որին նա հազիվ է հիշում։ Փոքր տարիքում Կառլը, Սվիթը և Բրայանը ընկերացան Մելվին «Բիգ Սմոուք» Հարիսի և Լենս «Ռայդեր» Ուիլսոնի հետ, որոնք ապրում էին նույն փողոցում, և հինգն էլ ներգրավվեցին մանր հանցավոր գործունեության մեջ։ Այն բանից հետո, երբ Սվիթը միացավ Լոս Սանտոսի ամենահին և ամենաազդեցիկ փողոցային խմբավորումներից մեկին՝ «Գրոուվ Սթրիթ Ֆեմիլիս»-ին, նա ի վերջո դարձավ դրա առաջնորդը և իր մեջ ընդգրկեց Կարլին, Բրայանին, Բիգ Սմոուքին և Ռայդերին։

1987 թվականին, թմրանյութերի առևտրի բիզնեսի ընդլայնմանը զուգընթաց, Լոս Սանտոսի հանցախմբերի մեծ մասը սկսեց թմրանյութեր վաճառել՝ իրենց ազդեցությունը մեծացնելու նպատակով։ Սակայն, Սվիթի՝ թմրանյութերի օգտագործման դեմ ուղղված սկզբունքները խանգարեցին նրան նույնը անել, ինչի պատճառով «Գրոուվ Սթրիթ Ֆեմիլիս»-ը դանդաղորեն կորցրեց իր ազդեցության և տարածքների մեծ մասը՝ հօգուտ իրենց հակառակորդների։ Մոտավորապես նույն ժամանակ Բրայանը սպանվեց անհայտ հանգամանքներում, ամենայն հավանականությամբ՝ թշնամի հանցախմբի կողմից կատարված հարձակման հետևանքով, որին, ենթադրաբար, ականատես է եղել Կառլը, բայց ոչինչ չի արել եղբորը փրկելու համար: Սա փչացրեց նրա հարաբերությունները ընկերների և ընտանիքի հետ, հատկապես Սվիթի հետ, որը մեղադրում էր նրան ողբերգության համար: Որոշելով, որ Լոս Սանտոսում իր կյանքը անհեռանկարային է, Կառլը խզեց կապերը բոլորի հետ և տեղափոխվեց Լիբերթի Սիթի, որտեղ ապրեց հինգ տարի և աշխատանք գտավ Ջոի Լեոնեի համար մեքենաներ գողանալով:

1992 թվականին Կառլը, ի վերջո, տուն է վերադառնում մոր՝ Բևեռլի Ջոնսոնի սպանության մասին իմանալուց հետո։ Նա փորձում է վերականգնել իր ընկերների և ընտանիքի վստահությունը, վերականգնել «Գրոուվ Սթրիթ Ֆեմիլիս»-ի ազդեցությունը և իմանալ մոր մահվան խորհրդավոր հանգամանքները։

Ընկերների կողմից դավաճանվելուց և  նրանց` մոր սպանության մասնակցության մասին իմանալուց հետո, Կառլը Լոս Սանտոսից արտաքսվում է կոռումպացված C.R.A.S.H ոստիկանական ստորաբաժանման կողմից։ Կրկին թողնելով իր հանցավոր գործունեությունը՝ նա նոր դաշնակիցներ է ձեռք բերում և դառնում հաջողակ և հարուստ գործարար՝ ակտիվներ ունենալով ինչպես Սան Ֆիերոյում, այնպես էլ Լաս Վենտուրասում։ Դրանից հետո նա վերադառնում է Լոս Սանտոս՝ վերամիավորվելու իր ընտանիքի հետ, և Սվիթը համոզում է նրան վրեժ լուծել նրանցից, ովքեր անարդարություն են գործել իրենց նկատմամբ։

## Ծանոթագրություններ

Կատեգորիա:Հորինված զանգվածային մարդասպաններ
Ռայան Քրիստի

**Ռայան Քրիստի** (, ), շոտլանդացի ֆուտբոլիստ, «Բորնմութ» ակումբի և Շոտլանդիայի հավաքականի կիսապաշտպան։ Եվրոպայի երկու առաջնությունների մասնակից (2020 և 2024)։

## Ակումբային կարիերա
Քրիստին իր հայրենի քաղաքի «Ինվերնես Կալեդոնյան Տիսլ» ակումբի սան է։ 2013 թվականի դեկտեմբերի 29-ին «Սելթիկի» դեմ խաղում նորամուտն է նշել Շոտլանդիայի Պրեմիեր լիգայում։ «Մոտերուելի» դեմ խաղում Ռայանն իր առաջին գոլն է խփել «Ինվերնես Կալեդոնյան Տիսլի» կազմում։ 2015 թվականին օգնել է ակումբին նվաճել Շոտլանդիայի գավաթը։ Այդ տարվա ամռանը Քրիստին ճանաչվել է տարվա լավագույն երիտասարդ ֆուտբոլիստ և քառամյա պայմանագիր է կնքել «Սելթիկի» հետ, սակայն հաջորդ կես տարին վարձավճարով անցկացրել է «Ինվերնեսում»։ 2016 թվականի սկզբին Ռայանը լիարժեք դարձել է «կելտերի» խաղացող։ Հունվարի 23-ին «Սենտ Ջոնսթոնի» դեմ խաղում նորամուտն է նշել նոր թիմում։ Մայիսի 15-ին «Մոտերուելի» դեմ խաղում Քրիստին խփել է առաջին գոլը «Սելթիկի» կազմում։

2017 թվականի սկզբին վարձավճարով տեղափոխվել է «Աբերդին»։ Հունվարի 27-ին «Դանդիի» դեմ խաղում նորամուտն է նշել նոր ակումբում։ Փետրվարի 4-ին «Պարտիկ Տիսլի» դեմ խաղում Քրիստին խփել է իր առաջին գոլը «Աբերդինի» կազմում։ Ամռանը նրա վարձակալությունը երկարաձգվել է։

2018 թվականի ամռանը վարձակալության ավարտից հետո Քրիստին վերադարձել է «Սելթիկ»։ 2019 թվականին Ֆրանսիայի հավաքականի մեկնարկային կազմը «Ռենի» դեմ խաղում և իտալական «Լացիոյում» խփել է 3 գոլ։ Ակումբի կազմում Ռայանը երեք անգամ դարձել Է Շոտլանդիայի չեմպիոն։ 2021 թվականի ամռանը Քրիստին տեղափոխվել է անգլիական «Բորնմութ»՝ կնքելով եռամյա պայմանագիր։ Տրանսֆերի գումարը կազմել է 1,5 մլն ֆունտ։ «Բարնսլիի» դեմ խաղում նորամուտն է նշել Չեմպիոնշիփում։

## Միջազգային կարիերա
2017 թվականի նոյեմբերի 9-ին Նիդերլանդների հավաքականի դեմ ընկերական խաղում Քրիստին նորամուտն է նշել Շոտլանդիայի հավաքականի կազմում։ 2019 թվականի նոյեմբերի 16-ին Եվրոպայի 2020 թվականի առաջնության ընտրական խաղում Կիպրոսի հավաքականի դեմ խաղում խփել է առաջին գոլը ազգային թիմի կազմում։

2021 թվականին Քրիստին մասնակցել է Եվրոպայի առաջնությանը։ Մրցաշրջանի ժամանակ խաղացել է Չեխիայի հավաքականի դեմ խաղին։

### Գոլեր Շոտլանդիայի հավաքականում

## Ձեռքբերումներ
**Թիմային**

 **«Ինվերնես Կալեդոնյան Տիսլ»** 
* Շոտլանդիայի գավաթի գավաթակիր՝ 2014/15

 **«Սելթիկ»**
* Շոտլանդիայի չեմպիոն (3)՝ 2018/19, 2019/20, 2021/22
* Շոտլանդիայի գավաթակիր (2)՝ 2018/19, 2019/2020
* Շոտլանդական լիգայի գավաթակիր (2)՝ 2018/2019, 2019/2020

### Անձնական նվաճումներ
* Շոտլանդիայի Պրեմիեր լիգայի տարվա լավագույն երիտասարդ ֆուտբոլիստ՝ 2014/2015

## Ծանոթագրություններ

## Արտաքին հղումներ
* Профиль футболиста на сайте «Селтика»

 
Կատեգորիա:Աբերդինի ֆուտբոլիստներ
Կատեգորիա:Բորնմութի ֆուտբոլիստներ
Կատեգորիա:Շոտլանդացի ֆուտբոլիստներ
Կատեգորիա:Շոտլանդիայի հավաքականի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Սելտիկի ֆուտբոլիստներ
Բերնդ Հոլցենբայն

**Բերնդ Հոլցենբայն** (), գերմանացի պրոֆեսիոնալ ֆուտբոլիստ, որը խաղացել է հարձակվողի կամ կիսապաշտպանի դիրքում։ 1967-1981 թվականներին հանդես է եկել «Այնտրախտ Ֆրանկֆուրտ» ակումբում և դարձել է Բունդեսլիգայի լավագույն ռմբարկուն ակումբի պատմության մեջ՝ առաջնության 420 խաղում խփելով 160 գոլ։ Միջազգային մակարդակում Հելցենբայնը խաղացել է Արևմտյան Գերմանիայի հավաքականում, որը 1974 թվականին նվաճել է աշխարհի գավաթը․ Նիդերլանդների ֆուտբոլի ազգային հավաքականի դեմ եզրափակիչում գրանցել է խախտում, որը գերմանացիներին թույլ է տվել հավասարեցնել հաշիվը։

## Կարիերա

Հելցենբայնը Բունդեսլիգայում իր նորամուտը նշել է Ֆրանկֆուրտի «Այնտրախտի» կազմում 1967 թվականին և հանդես է եկել այդ ակումբում մինչև 1981 թվականին։ 1974, 1975 և 1981 թվականներին  երեք անգամ հաղթելով Գերմանիայի ձմեռային գավաթը՝ Հելցենբայնը 1980 թվականին նվաճել է նաև ՈՒԵՖԱ-ի գավաթը։ Բունդեսլիգայի 420 խաղում նրա 160 գոլի արդյունքը շարունակում է մնալ Ֆրանկֆուրտի ակումբային ռեկորդը։

1981 թվականին Հելցենբայնը միացավ ԱՄՆ-ի «Ֆորտ Լոդերդեյլ Սթրայքերսին»։ Ավելի ուշ նա խաղացել է «Մեմֆիս Ամերիկա»  և «Բալթիմոր Բլաստ» ակումբներում մինի ֆուտբոլի գլխավոր լիգայում։

Իր միջազգային կարիերայի ընթացքում Հելցենբայնը 1973-1978 թվականներին Արևմտյան Գերմանիայի կազմում անցկացրած քառասուն խաղում խփել է հինգ գնդակ։ 1974 թվականի աշխարհի առաջնության եզրափակիչ փուլում նա մասնակցել է 6 հանդիպմանը, այդ թվում՝ եզրափակչին։ Նա մասնակցել է նաև Եվրո-1976-ի եզրափակչին, որտեղ որոշիչ գոլ է խփել Չեխոսլովակիայի դեմ, ոչ-ոքի 2:2 հաշվով հաշիվը պահելով՝ Արևմտյան Գերմանիան պարտվել է 11 մետրանոցներով։ Նա դարձել է ամենատարեց ֆուտբոլիստը, որը գոլի հեղինակ է դարձել եվրոյի եզրափակչում՝ 30 տարեկան և 103 օրական հասակում։

Հելցենբայնը մահացավ դեմենցիայի բարդություններից 2024 թվականի ապրիլի 15-ին՝ 78 տարեկան հասակում։

## Պարգևներ
**Այնտրախտ Ֆրանկֆուրտ**
* ՈՒԵՖԱ-ի Գավաթ - 1979–80
* Ֆուտբոլի Գերմանիայի գավաթ - 1973–74, 1974–75, 1980–81

**Արևմտյան Գերմանիա**
* Ֆուտբոլի աշխարհի առաջնություն - 1974

**Անհատական**
*  Բունդեսլիգա լիգայի ակումբ - 1976

## Ծանոթագրություններ

Կատեգորիա:Այնտրախտ Ֆրանկֆուրտի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Գերմանացի լեգեոներ ֆուտբոլիստներ
Կատեգորիա:Գերմանացի ֆուտբոլիստներ
Կատեգորիա:Գերմանիայի հավաքականի ֆուտբոլիստներ
Կատեգորիա:Ֆուտբոլի աշխարհի չեմպիոններ
Կատեգորիա:Ֆուտբոլի կիսապաշտպաններ
Կատեգորիա:Ֆուտբոլի հարձակվողներ
Գաիսկա Մենդիետա

**Գաիսկա Մենդետա Սաբալա** (, ), իսպանացի ֆուտբոլիստ, կիսապաշտպան։

## Ակումբային կարիերա
Մենդիետան մարզական կարիերան սկսել է 1991 թվականին Կաստելյոն դե լա Պլանա քաղաքում՝ «Կաստելոն» ակումբում։  Երիտասարդ ֆուտբոլիստի հաջողություններն այնքան նշանակալի էին, որ մեկ տարի անց նրան հրավիրեցին «Վալենսիա», որը 1990-ական թվականների վերջին դարձավ ոչ միայն Իսպանիայի, այլև Եվրոպայի ուժեղագույն ակումբներից մեկը։ Մենդիետան թիմում ձեռք է բերել 11-մետրանոցները հաստիքային իրացնողի դեր, իսկ 2000 և 2001 թվականներին թիմի ավագի կարգավիճակում երկու անգամ ակումբին հասցրել է Չեմպիոնների լիգայի եզրափակիչ։ Լավագույն կիսապաշտպաններից մեկով հետաքրքրվում էին այնպիսի ակումբներ, ինչպիսին է «Բարսելոնան», որի կազմում նա ի վերջո հասցրեց խաղալ մեկ մրցաշրջան։ Ֆուտբոլային կարիերան Մենդիետան ավարտել է «Միդլսբրո» ակումբում, որի կազմում հանդես է եկել 5 տարի։

## Հավաքական
* Առաջին հանդիպում. 27.03.1999 Ավստրիայի դեմ 9:0
* Վերջին հանդիպումը. 20.11.2002 Բուլղարիայի դեմ 1:0

## Ձեռքբերումներ
**Թիմային**
; «Վալենսիա»
* 1999 թվականի Իսպանիայի գավաթակիր
* 1999 թվականի Իսպանիայի սուպերգավաթակիր
; «Միդդլսբրո»
* 2004 թվականի անգլիական լիգայի գավաթակիր

**Անձնական**

* ՈՒԵՖԱ-ի վարկածով եվրոպական մրցաշրջանի լավագույն կիսապաշտպան (2)․ 1999/00, 2000/01 մրցաշրջաններ
* Ընդգրկված է ESM վարկածով Եվրոպայի խորհրդանշական հավաքականի կազմում․ 2000/01 մրցաշրջան

## Ակումբային վիճակագրություն

## Ծանոթագրություններ

 
Կատեգորիա:Անգլիայի ակումբների ֆուտբոլիստներ
Կատեգորիա:Իսպանացի ֆուտբոլիստներ
Կատեգորիա:Իտալիայի ակումբների ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Վալենսիայի ֆուտբոլիստներ
What Child Is This?

"**What Child Is This?**", Սուրբծննդյան երգ, որի խոսքերը գրել է Ուիլյամ Չաթերթոն Դիքսը 1865 թվականին և ստեղծվել է «Greensleeves» ավանդական անգլիական ժողովրդական երգի համահնչությամբ, 1871 թվականին։ Գրվել է Մեծ Բրիտանիայում, բայց ավելի հայտնի է ԱՄՆ-ում։

## Երգի բառեր

### Կոմպոզիցիա

Առաջին հատվածը հռետորական հարց է դնում առաջին կեսում, իսկ պատասխանը գալիս է երկրորդ կեսին։ Երկրորդ համարը պարունակում է մեկ այլ հարց, որի պատասխանը տրված է, մինչդեռ վերջին համարը համընդհանուր կոչ է բոլորին, որը կոչ է անում «ընդունել Քրիստոսին»։  Երգի մեղեդին բնութագրվել է որպես «հոգեհարազատ», «հուզիչ և գեղեցիկ»

### Կոնտեքստ
Երգի համատեքստը կենտրոնանում է Հովիվների երկրպագության շուրջ, ովքեր այցելում են Հիսուսի Ծննդյան տոնին։ Երգերի բառերում տրված հարցերն արտացոլում են այն, ինչ հովիվները հավանաբար մտածում էին իրենց հետ, երբ հանդիպեցին Հիսուսին, իսկ երգի մնացած հատվածը պատասխանում էր նրանց հարցերին։

### Տեքստ
What child is this, who, laid to rest 
On Mary's lap, is sleeping?
Whom angels greet with anthems sweet
While shepherds watch are keeping?
This, this is Christ the King,
Whom shepherds guard and angels sing;
Haste, haste to bring him laud,
The babe, the son of Mary.

Why lies he in such mean estate
Where ox and ass are feeding?
Good Christian, fear: for sinners here
The silent Word is pleading.
Nails, spear shall pierce him through,
The cross be borne for me, for you.
Hail, hail the Word made flesh,
The babe, the son of Mary.

So bring him incense, gold, and myrrh,
Come, peasant, king, to own him;
The King of kings salvation brings,
Let loving hearts enthrone him.
Raise, raise a song on high,
The virgin sings her lullaby.
Joy, joy, for Christ is born,
The babe, the son of Mary.

## Նախապատմություն և ազդեցություն
Այն ժամանակ նա գրում էր «What Child Is This» երգի բառերը։ 1865 թվականին Ուիլյամ Չաթերթոն Դիքսն աշխատում էր որպես ապահովագրական ընկերության մենեջեր։ Նա տառապում էր անսպասելի և ծանր հիվանդությունից, որի հետևանքով նա գամված էր անկողնուն և տառապում ծանր դեպրեսիայից։ Նրա մոտ մահվան փորձառությունը նրա մեջ հոգևոր նորացում բերեց, մինչ նա առողջանում էր։ Այդ ընթացքում նա կարդաց Աստվածաշունչըև ոգեշնչվել է ստեղծելու այնպիսի օրհներգեր, ինչպիսիք են «Ալելուիա, երգիր Հիսուսին»։ և «As with Gladness Men of Old»: Վիճելի է 1865 թվականի ճշգրիտ ժամանակը, երբ նա գրել է «The Manger Throne» բանաստեղծությունը։ Մինչդեռ «St. Petersburg Times»-ը մանրամասնում է, թե ինչպես է Դիքսը գրել այդ աշխատանքը Աստվածաշնչի Ավետարանը կարդալուց հետո այդ տարի (Մատթեոս 2.1–12)՝ պատմելով աստվածաշնչյան մոգերի ճանապարհորդությունը. Singer's Library of Song: Medium Voice-ը պնդում է, որ այն իրականում հեղինակվել է 1865 թվականի Սուրբ Ծննդյան տոներին։

## Ծանոթագրություններ

## Հղումներ
*What Child is This on Hymnary.org with all representative texts
*Free sheet music of *What Child Is This?* for SATB from *Cantorion.org*
*What Child Is This?  on TradTune.com
*What Child is This? by Thomas Hewitt Jones at OUP
*What Child Is This? by Sojourn Music
*What Child is This? by Jessie Galante & Giuseppe Galante

Կատեգորիա:Երգեր այբբենական կարգով
Կատեգորիա:Շոտլանդական երաժշտություն
Կատեգորիա:Սուրբծննդյան երգեր
Կատեգորիա:Քրիստոնեական երաժշտություն
Բեռնինա (լեռնազանգված)

**Բեռնինա** (), լեռնազանգված Արևելյան Շվեյցարիայում և Հյուսիսային Իտալիայում՝ Ինն և Ադա գետերի վերին հատվածների միջև, Կենտրոնական Արևելյան Ալպերի մի մասը։

Ամենաբարձր կետը Բեռնինա (4049 մ) գագաթն է, որը գտնվում է Ալպերի արևելքում, որտեղ գագաթները ծովի մակարդակից բարձր են ավելի քան 4000 մ։ Աշխարհագրորեն լեռնազանգվածը, ինչպես բոլոր Արևելյան Ալպերը, բաղկացած է ժայռերից և թերթաքարերից։

Բարձրագույն կետերը՝ Բեռնինի սարերն են (4049 մ), Պունտա Պերուքեթի (4020 մ), Պիզզո-Ջուպո (3996 մ), Ալվ կամ Պիցցո-Բյանկո (3995 մ)։ Գագաթների մեծ մասը գտնվում են Իտալիայի և Շվեյցարիայի սահմանին։ Բեռնինան Գրաուբյունդեն կանտոնի բարձրագույն կետն է, իսկ Պունտա-Պերուքեթին՝ Լոմբարդիայի։

Բեռնինայի լեռնազանգվածում կա մոտ 150 սառցադաշտ՝ 104 կմ2 ընդհանուր մակերեսով։ Դրանցից ամենամեծը՝ Մորտերաչը, ունի 7 կմ երկարություն և մոտ 16,4 կմ2 տարածք։ Այնուամենայնիվ, 1990-ականներից ի վեր սառցադաշտի նահանջի արագությունը կազմում է մինչև 30 մ/տարի և այդ տենդենցը պահպանվում է։

## Ծանոթագրություններ

## Գրականություն
* 

## Արտաքին հղումներ
* Summitpost.org

Կատեգորիա:Լեռնազանգվածներ այբբենական կարգով
Կատեգորիա:Լեռնազանգվածներ ըստ երկրի
Կատեգորիա:Լեռներ ըստ երկրի
Կատեգորիա:Ալպեր
Կատեգորիա:Շվեյցարիայի լեռներ
Կատեգորիա:Իտալիայի լեռներ
Մափեթներ (ֆիլմ, 2011)

**«Մափեթներ»** (), ռեժիսոր Ջեյմս Բոբինի 2011 թվականի կինոկատակերգությունը։ Թողարկման ամսաթիվը՝ 2011 թվականի նոյեմբերի 23։

## Սյուժե
Մափեթների ամենամեծ երկրպագու Ուոլթերը և նրա եղբայրը՝ Գարին, իրենց ընկերուհու՝ Մերիի հետ գալիս են Լոս Անջելես՝ այցելելու Մափեթների թատրոնին։ Թեքս Ռիչման-ը պատրաստվում է ոչնչացնել շենքը հանուն դրա տակ գտնվող նավթահանքի։ Դա տեղի կունենա 2018-ի հոկտեմբերին։ Իսկ ընկերները օգնում են Կերմիտ գորտին վերակենդանացնել մափեթների շոուն, թատրոնը վերադարձնելու համար պետք է 10 միլիոն դոլար վաստակել։  Խնդիրն այն է, հեշտ չէ, քանի որ մափեթները ցրվեցին ամբողջ աշխարհում։

## Դերերում
### Մարդիկ
* Ջեյսոն Սիգել - Գարի
* Էմի Ադամս - Մերի
* Քրիս Քուփեր - Թեքս Ռիչման
* Ռաշիդա Ջոնս - Վերոնիկա Մարտին

### Մափեթներ
* Փիթեր Լինց (հնչյունավորում) – Ուոլթեր
* Սթիվ Ուիթմայր (հնչյունավորում) – Կերմիտ գորտ / Ռիզո առնետ / բաժակ / Սթեթլեր / Բին Նապաստակ / Լինկ Հոգրոբ / լրագրող / Շրթունքներ
* Էրիկ Jacեյքոբսոն (հնչյունավորում) – Միսս Փիգի / Ֆոզի արջ / կենդանի / Արծիվ Սեմ / Մարվին Սագս
* Դեյվ Գոլց (հնչյունավորում) – Գոնզո / դոկտոր Բունզենա Հոնեյդև / Վալդորֆ / Բուրիգարդ / զուտ
* Քևին Քլեշ (հնչյունավորում) – Քլիֆորդ
* Բիլ Բարետտա (հնչյունավորում) – Պեպե ծովախեցգետին / Բոբո արջ / Ջոնի Ֆիամա / Ռոլֆ / բժիշկ Ատամներ / շվեդ խոհարար / Լյու Զելանդիա / Բուբբա առնետ
* Դեյվիդ Ռուդման (հնչյունավորում) – Ջենիս / սկուտեր
* Ալիս Դինեան (հնչյունավորում) – Ֆու-Ֆու / առնետ Յոլանդա
* Մեթ Վոգել (հնչյունավորում) – Ֆլոյդ / խենթ Հարի / Սվիթումզ / Կամիլ / մահաբեր Գրեհլի
* Ջերի Նելսոն (հնչյունավորում) – հեռուստամարաթոնի հաղորդավար (տիտրերում նշված չէ)

### Հրավիրված աստղեր
* Ալան Արկին – ուղեցույց
* Ջեք Բլեք – ինքն իր դերում (տիտրերում նշված չէ)
* Էմիլի Բլանթ – Միսս Պիգիի քարտուղար
* Ջեյմս Քարվիլա – ինքն իր դերում
* Բիլ Քոբս – պապիկ
* Լեսլի Ֆայստը Զահոլուստինոյի (Սմոլթաուն) բնակիչ է։
* Զաք Գալիֆիանակիս – բոմժ Ջո
* Դոնալդ Գլովեր – Վերոնիկայի օգնական
* Վուպի Գոլդբերգ – ինքն իր դերում
* Սելենա Գոմես – ինքն իր դերում
* Դեյվ Գրոլ – Անիմուլ
* Նիլ Պատրիկ Հարիս – ինքն իր դերում
* Ջադ Հիրշ – ինքն իր դերում
* Քեն Ջոնգ – «Punch Teacher»-ի հաղորդավար
* Ջոն Կրասինսկի – ինքն իր դերում
* Ջիմ Փարսոնս – Ուոլթերը մարդկային կերպարանքով
* Ռիկո Ռոդրիգես – ինքն իր դերում
* Միկի Ռունի – Զահոլուստինոյի (Սմոլթաուն) բնակիչ։
* Քրիստեն Շաալ – Anger Management group moderator
* Սառա Սիլվերման – greeter

## Ծանոթագրություններ

## Արտաքին հղումներ
* 
* 

Կատեգորիա:2011 ֆիլմեր
Կատեգորիա:Ամերիկյան ընտանեկան ֆիլմեր
Կատեգորիա:Ամերիկյան կինոկատակերգություններ
Կատեգորիա:Դիսնեյյան ֆիլմեր
Կատեգորիա:Ֆիլմեր այբբենական կարգով
Պիֆի արկածները

**«Պիֆի արկածները»**, 1970 թվականի տիկնիկային մուլտիպլիկացիոն ֆիլմ, նկարահանվել է «Էկրան» ստեղծագործական միավորումում Լատվիական ԽՍՀ պետական տիկնիկային թատրոնի ներկայացման հիման վրա։

## Սյուժե
Սյուժեն Պիֆ անունով շան և նրա հավերժական մրցակցի՝ Հերկուլես կատվի արկածների մասին է։

## Ֆիլմի վրա աշխատել են
*Սցենարիստ՝ Տ․ Ուսպենսկայա
*Ղեկավար՝ Վ․ Ռոդինա
### Ներկայացման ստեղծողներ
*Պիեսի հեղինակներ՝ Ե․ Ժուկովսկայա, Մ․ Աստրախան
*Ռեժիսոր՝ Տ․ Խերցբերգ
*Նկարիչ՝ Պ․ Շենխոֆ
*Կերպարների ստեղխժծող՝ Մ․ Աուստրումա
*Դերերը հնչյունվորել են (տիտրերում նշված չէ)՝
**Գրիգորի Շպիգել՝ Քեռի Տոնտոն
*Ագար Վլասովա՝ Դուդու
*Թամարա Դմիտրիևա՝ Ռոզալին մկնիկ 
*Յուրի Խրժանովսկի՝ Հերկուլես կատու, Պիֆա շան հաչոց, ձկների ծիծաղ
*Ստեղծողները թվարկվում են մուլտֆիլմի տիտրերում

## Տեսանյութի հրապարակում
Մուլտֆիլմը բազմիցս ցուցադրվել է DVD-ով  և  «Գտածոների բյուրո»,  «Պիֆի արկածները», «Տուն ընձառյուծի համար» մուլտֆիլմերի ժողովածուներում։

## Ծանոթագրություններ

Կատեգորիա:«Էկրան» ստեղծագործական միության մուլտֆիլմեր
Կատեգորիա:Մուլտֆիլմեր ըստ թեմայի
Կատեգորիա:Մուլտֆիլմեր ըստ տարեթվի
Կատեգորիա:Մուլտֆիլմեր կատուների մասին
Կատեգորիա:Մուլտֆիլմեր կենդանիների մասին
Կատեգորիա:Մուլտֆիլմեր շների մասին
Բուդևեյն Զենդեն

**Բուդևեյն Զենդեն** (, , ), հոլանդացի ֆուտբոլիստ, որը խաղացել է կիսապաշտպանի դիրքում։ Նիդեռլանդների հավաքականի կազմում անցկացրել է 54 հանդիպում և խփել 7 գոլ, ներկայացրել է իր երկիրը 1998 թվականի աշխարհի առաջնությունում, 2000 թվականի և 2004 թվականի Եվրոպայի առաջնություններում։

## Վաղ կյանք
Ֆուտբոլիստի հայրը՝ Պիեր Զենդենը, ձյուդոյիստ էր։ 1968 թվականից 2005 թվականներին աշխատել է որպես սպորտային հեռարձակող NOS հանրային հեռարձակման համակարգի համար։ Վաղ տարիքում Բուդևեյնը ֆուտբոլից բացի զբաղվել է նաև ձյուդոյով։ 14 տարեկանում նա ստացել է սև գոտի և երեք անգամ դարձել իր հայրենի Լիմբուրխ նահանգի չեմպիոն։

1985 թվականին  «Maatschappelijke Voetbal Vereniging Maastricht» հոլանդական ակումբը դիտելուց հետո Զենդենի հետ պայմանագիր է ստորագրել։ Այդ ժամանակ Բուդևեյնը խաղում էր սիրողական «Լեոնիդաս» ակումբում։ Երկու տարի անց Զենդենն ընդունվել է «ՊՍՎ» երիտասարդական ակադեմիա։

19 տարեկանից Բուդեվեյնը խիստ բուսակեր է։

## Վիճակագրություն
### Զենդենի հանդիպումները Նիդերլանդների հավաքականի կազմում

**Ընդհանուր՝ 54 խաղ / 7 գոլ, 32 հաղթանակ, 16 ոչ-ոքի, 6 պարտություն։**

## Ձեռքբերումներ
**ՊՍՎ**
* Էրեդիվիզի չեմպիոն՝ 1996/97
* Նիդերլանդների Գավաթակիր՝ 1997

«**Բարսելոնա**»
* Լա Լիգայի չեմպիոն՝ 1998/99

«**Միդլսբրո**»
* Ֆուտբոլային լիգայի գավաթակիր՝ 2004
* Ալան Հարդեքերի մրցանակակիր՝ 2004

«**Լիվերպուլ**»
* Անգլիայի գավաթակիր՝ 2006
* Անգլիայի սուպերգավաթակիր՝ 2006
* ՈՒԵՖԱ-ի սուպերգավաթակիր՝ 2005

**Նիդերլանդների հավաքական**
* Եվրոպայի առաջնության բրոնզե մեդալակիր՝ 2000
* Եվրոպայի առաջնության բրոնզե մեդալակիր՝ 2004

## Ծանոթագրություններ

## Արտաքին հղումներ
* Ֆուտբոլիստի կայքը
* Ֆուտբոլիստի էջը «Լիվերպուլի» կայքում

 
Կատեգորիա:Բարսելոնայի ֆուտբոլիստներ
Կատեգորիա:Լիվերպուլի ֆուտբոլիստներ
Կատեգորիա:Հոլանդացի ֆուտբոլային մարզիչներ
Կատեգորիա:Հոլանդացի ֆուտբոլիստներ
Կատեգորիա:Նիդերլանդների հավաքականի ֆուտբոլիստներ
Կատեգորիա:Չելսիի ֆուտբոլիստներ
Կատեգորիա:ՊՍՎ Էյնդհովենի ֆուտբոլիստներ
Կատեգորիա:Սանդերլենդի ֆուտբոլիստներ
Կատեգորիա:Օլիմպիկ Մարսելի ֆուտբոլիստներ
Կատեգորիա:Ֆուտբոլային մարզիչներ այբբենական կարգով
Կատեգորիա:Ֆուտբոլի Նիդերլանդների երիտասարդական հավաքականի ֆուտբոլիստներ